Konuro de Hoffman

La Konuro de Hoffman (laŭ la latina scienca nomo Pyrrhura rhodocephala, sed ankaŭ Sulfurflugila konuro) estas malgranda papago el genro Pyrrhura specio en la familio Psittacidae. Ĝi troviĝas en Kostariko kaj Panamo.

Taksonomio kaj sistematiko
La Konuro de Hoffman havas du subspeciojn, la nomiga P. h. hoffmanni (Cabanis, 1861) kaj P. h. gaudens (Bangs, 1906).

Ĝi estis nomita laŭ la germana natursciencisto Karl Hoffmann.


Aspekto
La sulfurflugila konuro estas ĉirkaŭ 23 ĝis 24 cm longa kaj pezas averaĝe 82 g. Ambaŭ seksoj estas similaj. Plenkreskuloj de la nomiga subspecio estas plejparte verdaj. Ilia kapo, nuko kaj gorĝo havas kelkajn flavajn partetojn; nuda blanka haŭto ĉirkaŭas iliajn okulojn kaj iliaj orelkovriloj estas brile terakotaj. Ilia brusto havas obtuze oranĝan nuancon. Iliaj flugiloj estas plejparte verdaj kun flavaj primaraj kovriloj, internaj unuarangaj flugilplumoj, kaj eksteraj sekundaraj; la eksteraj flugilplumoj estas bluaj. La supra flanko de ilia vosto estas ruĝbrun-oliva kun verdaj franĝoj sur la plumoj; ĝia malsupra flanko estas ruĝecbruna. Nematuraj birdoj havas pli obtuzan skvamecon, malpli oranĝkoloran sur sia brusto, kaj multe malpli flavan sur siaj flugiloj. Subspecio P. h. gaudens havas kelkajn oranĝruĝajn markojn sur sia kapo kaj ĝiaj subaj partoj estas iomete pli malhelaj ol tiuj de la nomiga subspecio.Collar, N. and P. F. D. Boesman (2020). Sulphur-winged Parakeet (Pyrrhura hoffmanni), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 13an de Marto, 2023

Distribuado kaj habitato
La nomiga subspecio de la sulfurflugila konuro troviĝas en la Cordillera de Talamanca kaj la regiono Dota de suda Kostariko. P. h. gaudens troviĝas en okcidenta Panamo orienten ĝis la provinco Veraguas. La specio loĝas en primaraj kaj dehakitaj montaraj arbaroj kaj apudaj arbustaj areoj kaj sekundara arbaro. Laŭ alteco ĝi varias de 700 ĝis 3 000 m, sed kutime troviĝas super 1 600 m.

Kutimaro
Movoj
La sulfurflugila konuro moviĝas de la supraj altitudoj al la pli malaltaj dum la pluvsezono, kaj foje faras ĉiutagajn altecajn movojn inter ripozejoj kaj manĝejoj.

Manĝado
La sulfurflugila konuro tipe manĝas en malgrandaj grupoj en la arbara kanopeo. Ĝia dieto konsistas ĉefe el fruktoj kaj semoj de diversaj plantoj kaj arboj.

Reproduktado
Oni kredas, ke la sulfurflugila konuro nestas ĉefe inter januaro kaj junio. Ĝi nestas en natura arba kavaĵo aŭ malnova pegotruo, tipe inter 8 kaj 20 m super la tero. En kaptiteco la ovodemetado estas de ses ovoj, la kovado de 24 tagoj, kaj la elnestiĝo de 10 semajnoj post eloviĝo.

Referencoj

 Arndt, T. (2008). Anmerkungen zu einigen Pyrrhura-Formen mit der Beschreibung einer neuen Art und zweier neuer Unterarten. Papageien 8/2008.
 Joseph, L. (2002). Geographic variation, taxonomy and distribution of some Amazonian Pyrrhura parakeets. Ornitologia Neotropical 13(4): 337–363.
 Juniper, T., kaj M. Parr (1998). A Guide to the Parrots of the World. Pica Press, East Sussex. 
 Remsen, J. V., Jr., C. D. Cadena, A. Jaramillo, M. Nores, J. F. Pacheco, M. B. Robbins, T. S. Schulenberg, F. G. Stiles, D. F. Stotz, kaj K. J. Zimmer. Versio 6a de Septembro 2007.  A classification of the bird species of South America. American Ornithologists' Union.
 Ribas, C. C., L. Joseph, C. Y. Miyaki (2006). Molecular systematics and patterns of diversification in Pyrrhura (Psittacidae), with special reference to the picta-leucotis complex. Auk 123(3): 660–680.
 Juniper, Tony, kaj Mike Parr; bildoj de Kim Franklin. 1998. Parrots: A Guide to Parrots of the World. Yale University Press. .

Eksteraj ligiloj

Kategorio:Papagedoj
Kategorio:Birdoj de Panamo
Kategorio:Birdoj de Kostariko